- Hindi News
- National
- कचरा संग्रहण का फीडबैक लेने, खुले में शौच जाने पर निगरानी गोवंश नियंत्रण से बदलेगी शहरों की तस्वी
कचरा संग्रहण का फीडबैक लेने, खुले में शौच जाने पर निगरानी गोवंश नियंत्रण से बदलेगी शहरों की तस्वीर
1. कचरासंग्रहण का फीडबैक लेना जरूरी| नागरिकोंके मोबाइल नंबर की सूची बनाई। रेंडम सिस्टम से फोन कर डोर टू डोर कचरा संग्रहण का फीडबैक लेना शुरू किया। एक सप्ताह में ही डोर टू डोर कचरा उठने लगा।
2. थैलेबांटे, बाजार में की समझाइश| 25हजार हैंड कैरी बैग छपवाए। इन पर लागत 18 रुपए आई लेकिन लोगों को घर-घर जाकर 10 रुपए में दिया। सब्जी मंडी और अन्य बाजारों में पार्षदों ने लोगों को समझाकर पॉलीथिन का उपयोग बंद करवाया।
3. स्वच्छताके लिए प्रचार, लॉटरी से इनाम| खुलेमें शौच से मुक्ति के लिए बच्चों को शपथ दिलाई। घरों में पेंफ्लेट भिजवाए। हर सप्ताह इनाम के लिए लॉटरी निकाली। चयनित के घर जाकर यह देखते कि उसने पेंफ्लेट प्रमुख स्थान पर चिपकाया है या नहीं।
भास्कर संवाददाता | श्रीगंगानगर
जिलेके शहरी क्षेत्रोंको स्वच्छ और साफ सुथरा बनाने के लिए माइक्रो प्लान तैयार किया जाएगा। श्रीगंगानगर नगरपरिषद, सादुलशहर, श्रीकरणपुर, पदमपुर, सूरतगढ़, केसरीसिंहपुर, गजसिंहपुर, रायसिंहनगर, श्रीविजयनगर और अनूपगढ़ शहर में सफाई के लिए अब तक किए जा रहे प्रयोगों के साथ डूंगरपुर में अपनाए गए नवाचारों को भी शामिल किया जाएगा। इसकी तैयारी के लिए स्वच्छ भारत मिशन के प्रदेश के ब्रांड एंबेसडर एवं नगरपरिषद डूंगरपुर के सभापति केके गुप्ता ने रविवार को जिला परिषद सभा हॉल में जिले की नगर निकाय प्रमुखों अफसरों के साथ बैठक की। उन्होंने स्वच्छता के लिए डूंगरपुर में शुरू किए गए प्रयोग साझा किए। साढ़े तीन घंटे चली बैठक में यह बात भी सामने आई कि कचरा संग्रहण का रोज फीडबैक लेने, खुले में शौच जाने वालों पर निगरानी और गोवंश पर नियंत्रण के साथ-साथ पॉलीथिन का उपयोग रोकने से ही जिले के शहरों के हालात सुधरेंगे। डूंगरपुर के सभापति केके गुप्ता ने कहा कि इस मिशन में सफाई सेवक और जनप्रतनिधियों की भूमिका अहम है। नवाचारों से ही डूंगरपुर को प्रदेश का प्रथम खुले में शौच से मुक्त नगरपरिषद क्षेत्र बनाने में सफलता मिली। कलेक्टर ज्ञानाराम कहा कि संसाधनों की कोई कमी नहीं है। कमी है हमारी इच्छाशक्ति की। कलेक्टर ने कहा हर निकाय के लिए माइक्रो प्लान बनाकर शहरों की सेहत सुधारेंगे। बैठक में संबंधित अधिकारी जनप्रतिनिधि उपस्थित थे।
tgl_Latn sot_Latn hin_Deva hin_Deva hin_Deva hin_Deva hin_Deva san_Deva hin_Deva